MBK รายได้พุ่ง ดันกำไรโตเกือบ 1 เท่าตัว สู่ระดับ 1.07 พันลบ.
MBK รายได้พุ่ง ดันกำไรโตเกือบ 1 เท่าตัว สู่ระดับ 1.07 พันลบ. จากปีก่อนกำไร 533.38 ลบ. ขณะที่งวด 6 เดือนกำไรโต 56.24% มาที่ 1.56 พันลบ. จากปีก่อน 997.37 ลบ.
10 ส.ค. 2561

บริษัท เอ็ม บี เค จำกัด (มหาชน) หรือ MBK รายงานผลการดำเนินงานไตรมาส 2/61 (รวมบริษัทย่อย) สิ้นสุดวันที่ 30 มิ.ย.61 ดังนี้

โดยผลการดำเนินงานในไตรมาสดังกล่าวกำไรเพิ่มขึ้น เนื่องจากผลการดำเนินงานในภาพรวมของกลุ่มบริษัทสำหรับงวดสามเดือนสิ้นสุดวันที่ 30 มิ.ย.61 เมื่อเทียบกับงวดเดียวกันของปีก่อนพบว่ากลุ่มบริษัทมีรายได้จากการดำเนินงานสำหรับงวดสามเดือนสิ้นสุดวันที่ 30 มิ.ย.61 และ 2560 เป็นจำนวน 2,651 ล้านบาท และ 2,399 ล้านบาท ตามลำดับ รายได้เพิ่มขึ้น 252 ล้านบาท หรือ 11% กำไรสุทธิส่วนที่เป็นของผู้ถือหุ้นของบริษัทฯ (“กำไรสุทธิ”) สำหรับงวดสามเดือนสิ้นสุดวันที่ 30 มิ.ย.61 และ 2560 เป็นจำนวน 1,066 ล้านบาท และ 533 ล้านบาท ตามลำดับ กำไรสุทธิมียอดเพิ่มขึ้นเป็นจำนวน 533 ล้านบาท หรือ 100%